La DOQ Priorat impulsa que els cellers siguin energèticament autosuficients | ReusDigital\nper Reusdigital.cat, Reus, Catalunya | 25 d'octubre de 2021 a les 08:24 |\nAparells de refrigeració del celler La Conreria d'Escaladei | ACN\nEl president de la DOQ Priorat, Sal·lustià Àlvarez, apunta que sempre han tingut clar que cal posar en valor el territori i que "cal mantenir la qualitat en el conjunt del paisatge". Per això, rebutgen els grans projectes energètics que s'han posat damunt la taula en els darrers mesos, com ara parcs eòlics o la MAT. Però no donen l'esquena a les energies renovables, sinó tot el contrari. "Més que dir que no a tot, hem de tenir un sí. Sí, volem energia renovable, volem ser partícips de la revolució. Els cellers i el territori hi estem implicats", ha destacat. Des d'aquest plantejament van començar a idear un projecte propi per caminar cap a l'autoconsum. Ara es troben encara en la fase inicial. "Fem un recull de la realitat dels cellers. A partir d'aquesta anàlisi veurem com els cellers troben solucions puntuals. El següent pas serà com des de l'àmbit de la DOQ podem generar una energia per ser autosuficients. Estem fent l'estudi del model, d'allò que ens agradaria ser", detalla Àlvarez.\nEl president valora molt positivament l'acollida que ha tingut la proposta entre els viticultors. "La gent en té ganes i el preu de la llum també fa que vulguin ser proactius. Un cop tinguin l'estudi individualitzat, alguns ho voldran fer el més ràpidament possible", avança. Un dels tècnics que acompanya l'entitat en el camí és el geògraf Sergi Saladié. Destaca que si el projecte es desenvolupa "incrementarà el valor de la marca DOQ Priorat i serà un element més, juntament amb el paisatge, que sumarà". Sobre l'etapa inicial d'anàlisi dels cellers, Saladié és conscient que potser no tots ho podran fer, ja sigui perquè no tenen prou espai, una bona orientació o dificultats econòmiques. Per aquests casos planteja fórmules comunitàries que permetin unir dos o tres productors. "Tècnicament no hi ha d'haver cap problema. Ara hi ha una limitació a l'hora de fer una comunitat energètica perquè el punt de producció i el de consum han d'estar a menys de 500 metres. Però amb una normativa europea això s'eliminarà en els propers mesos", detalla.\nUn dels primers interessats en instal·lar plaques fotovoltaiques és el celler La Conreria d'Escaladei. "Fem vi ecològic des de fa temps i també volem una energia que vingui d'una font sostenible", explica Jordi Vidal, soci i director tècnic. En el seu cas mensualment consumeixen uns 8.000 quilowatts, i estima que amb la col·locació de les plaques poden arribar a estalviar prop d'un 60% de la factura. A més, acostumen a tenir problemes de subministrament: "quan plou se'ns en va la llum". Això els va obligar a comprar un generador per garantir el flux elèctric. "Amb les plaques i les bateries podríem ser bastant autònoms i no dependre de Fecsa, i més en processos que són una mica crítics", detalla. Es refereix a la climatització tant de la sala d'envelliment del vi com del condicionament de la verema i del procés de fermentació.\nSón els processos en els quals gasten més energia, però alhora són moments puntuals de l'any. Per això, el viticultor confia en poder instal·lar bateries que els permeti emmagatzemar l'energia fotovoltaica i poder-la usar quan més ho necessitin. I si no n'hi ha prou, mantindrien la connexió amb la línia actual i tenir, així, tres fonts diferents. Saladié està convençut que el sistema aportarà beneficis als viticultors i que s'estendrà. "Arreu d'Europa tenim exemples de projectes que van començar amb una o poques persones i després s'hi va sumar tothom. A més, en la conjunta actual de preus alts, els que tenen dubtes es decantaran quan vegin els avantatges de fer la transició des de baix", pronostica.\n"Passar pels preus que marquen des de l'IBEX 35 serà bastant insuportable per qualsevol economia, i pels cellers, també", afirma.\nTerritori, Prioratdigital, energia renovable, energia, DOQ Priorat


Deixem que només parli l’amor!\n«Que les lluites es calmin fraternalment, que l’odi sigui vençut per l’amor i la venjança deixi pas al perdó». Ho deim en la pregària eucarística de reconciliació. I també, dirigint-nos a Déu, demanam «que de la mateixa manera que ens heu congregat a la taula del vostre Fill, reuniu també els homes i dones de qualsevol llengua o país, de qualsevol raça o cultura, al convit del vostre Regne, en el món nou, on resplendeix la plenitud de la pau; allà, podrem celebrar la unitat perfecta i la reconciliació sense fi». Amor, perdó, comunió, concòrdia, pau, unitat, reconciliació: quin missatge més complert! Quin full de ruta tan atractiu i creïble! Ens veim amb cor d’apuntar-nos-hi i fer junts aquest camí?\nSón molts els aspectes de la vida que en la Diada del Corpus Christi, festa de Cos i la Sang del Senyor, reclamen la presència cristiana d’una comunitat que, per voluntat de Jesús, es reuneix entorn d’una taula de germans per a reviure el mateix gest de partir el pa i repartir-lo perquè tots en puguem menjar i refer-nos amb la força del seu aliment. Per això també demanam a Déu «que ens accepti amb el seu Fill i que en aquest convit fraternal, que és l’Eucaristia, ens concedeixi el seu Esperit que faci desaparèixer tot allò que ens divideix». És tan clar i transitable el camí que Jesús ens proposa!\nQuan hem presenciat amb dolor i tristesa la mort de l’afroamericà George Floyd m’ha vingut de cop a la memòria l’assassinat de Martin Luther King i de tants altres per motius racials, flagrant atropell dels drets humans a la vida i a la igualtat entre les persones. Davant aquest fet, no podem fer altra cosa que condemnar tot acte violent. Abans hem demanat «que les lluites es calmin fraternalment, que l’odi sigui vençut per l’amor i la venjança deixi pas al perdó», oposant a tota violència i odi el gest eucarístic de Jesús, que és la màxima expressió del seu amor com l’acte suprem d’entrega de la pròpia vida a la Creu i que, amb la Resurrecció, s’actualitza en l’Eucaristia.\nParticipant, idò, d’aquest sagrament de l’amor ens implicam en la dinàmica de la seva entrega i vivim la mística del seu caràcter social de transformació personal i col·lectiva. Estam davant del misteri de la intimitat de Déu, que és Amor, fet realitat en la vida de cadascú i celebrat en l’Eucaristia. D’aquesta font de vida neix tota l’acció caritativa de l’Església, de la qual Càritas n’és la institució visible. Per això, acollim tothom sense cap tipus de discriminació i veim en cada persona a Jesús que ens diu «vaig tenir fam i set, estava despullat, malalt i a la presó...». Demanem-nos si ho hem atès o no, què hem fet. És la pràctica de la caritat i la raó de ser de la pràctica eucarística.


FAN News Club, un nou model (incert) de mitjà | Report.cat\nPer Adrián Caballeroel 09/05/2016 19/05/2016\nAlgunes edicions impresses de FAN, a la redacció | Foto: José Luís Gómez Galarzo\nEn els darrers anys hem pogut assistir al tancament de diferents mitjans i la reducció de plantilla a encara més redaccions. També hem vist, però, la creació de molts altres diaris i revistes, tant digitals com impresos, que mostren com hi ha molts periodistes que no es rendeixen i miren de trobar la manera de fer una bona feina i, al temps, convertir aquell projecte empresarial en una idea rendible.\nUn projecte que aposta per una forma totalment innovadora d’entendre un mitjà de comunicació és FAN News Club. Liderat per l’exdirector de 20 Minutos a Barcelona, Toni Ayala, aposta per convertir la seva plana web en una xarxa social de noticies. És a dir, en una comunitat la raó principal de la qual és compartir i comentar articles, informació, reportatges, etc.\nCom a mitjà de comunicació FAN és un diari digital en català que ofereix informació de tota mena, amb especial atenció als projectes i entitats socials, però on també hi té cabuda la informació política, esportiva, econòmica i cultural.\nAyala explica que, gràcies a la tecnologia SRX (sincronia recíproca entre xarxes), esperen convertir FAN en una xarxa social total que cridi l’atenció tant dels departaments de comunicació de les millors empreses com del públic en general. Respecte a la producció d’informació, FAN és un diari que comparteix aquesta tasca entre una redacció pròpia i els continguts que generen les diferents empreses i entitats que tenen el seu espai al web.\nLa tecnologia SRX permet que tot el que un usuari realitzi a la xarxa social de FAN (interacció amb els seus ‘amics’, comentaris a les noticies, etc) es traslladi directament al web, el que permet que un lector pugui saber quina noticia esta generant més interacció i poder participar del debat.\nL’objectiu de FAN és convertir-se en la referència com a xarxa social dels usuaris que l’utilitzin, principalment, per compartir i comentar tot tipus de contingut, amb especial atenció a les noticies. “M’agradaria que La Vanguardia o El Periódico fossin clients nostres. Ells posarien el seu contingut al nostre web, els seus subscriptors i lectors serien ‘fans’ i podrien compartir des d’aquesta xarxa tots els continguts”, detalla Ayala.\nUn mitjà client d’un altre? A FAN sembla possible. “La guerra d’audiències no és la nostra guerra”, explica Ayala, que veu múltiples opcions de negoci en la seva innovadora idea. Els canals FAN són de les principals fonts de finançament. En aquests, una empresa o entitat troba un espai per a poder fer el que es coneix com a màrqueting de continguts: publica informació de tot tipus i permet als seus seguidors (treballadors i potencials clients) interactuar amb l’empresa. A més, des de FAN poden oferir els serveis que es podria esperar d’una agència de comunicació, com són la creació del contingut del canal, la gestió d’aquest contingut a les xarxes socials, etc.\nToni Ayala, director de FAN News Club | Foto: José Luís Gómez Galarzo\nAls seus inicis, a mitjans de 2015, FAN comptava amb 20 treballadors entre programadors, dissenyadors i periodistes, a més de treballadors indirectes –els repartidors del diari gratuït que durant unes setmanes es repartia als principals punts de Barcelona i de l’àrea metropolitana. Aquesta tasca era subcontractada a una altra empresa–.\nEl primer cop que Report.cat es va trobar amb Toni Ayala va ser a un local del carrer de la Ribera, tocant a El Born Centre Cultural. Allà, el director de FAN explicava la intenció de fer d’aquell centre un espai social on se situaria la redacció del diari, així com les altres activitats i serveis socials, que eren -i són- part important d’aquest projecte, que amb 26 principis fundacionals no es conforma amb ser una empresa de comunicació més.\nAyala admet que la inversió que l’equip de FAN tenia prevista per finals de 2015 no va aconseguir l’objectiu marcat des d’un inici -el finançament de l’empresa és per mitjà d’aportacions particulars– i van haver de reformular el projecte. Abandonat el local del carrer Ribera, la redacció se situa a un espai cedit per una entitat social que, a canvi, té presència en una Canal FAN. Per la seva banda, la plantilla s’ha reduït fins als vuit treballadors. Una altra decisió que es va prendre va ser la de prescindir de la versió en paper, perdent-se també el treball indirecte que es generava. “Sempre hem dit que el nostre negoci no era el paper”, remarca Ayala, que considerava la versió impresa senzillament com una “via per aconseguir difusió”.\nMalgrat es pugui pensar que tot el que ha ocorregut ha estat un fracàs o, si més no, un pas enrere pel projecte, des de FAN tenen una altra lectura. “En aquest temps hem avançat tres anys en l’aspecte tecnològic”, expressa el director en referència a la tecnologia SRX, el desenvolupament de la qual estava previst pel 2018 i han aconseguit avançar-ho dos anys. Malgrat es troben en ple procés de millora i evolució, Ayala considera aquesta passa essencial ja que “el nostre model de negoci és basa en l’SRX”.\nSón molts els problemes que ha d’afrontar ara aquesta innovadora xarxa social si vol fer-se un lloc i aconseguir triomfar. Tal com reconeix el propi Ayala que, malgrat tot, no es troba gens penedit d’haver abandonat la redacció de 20 Minutos per iniciar aquest projecte. “Iniciar un negoci tant innovador de zero no és gens fàcil”, reconeix Ayala. El principal repte és aconseguir que els departaments de comunicació de les empreses i les agències considerin FAN una xarxa molt més potent que les ja existents, com Twitter i Facebook, i vegin rendible una inversió en aquesta barreja entre mitjà de comunicació i xarxa social.\nSi aconseguissin aquesta penetració al mercat, Ayala assegura que llavors invertiran en llocs de feina, “especialment de programadors i periodistes”, i en la creació del local social, al qual van haver de renunciar al no disposar del capital previst inicialment. Tot plegat fa pensar que FAN és un projecte tant innovador com incert.\nResposta dels ex-treballadors\nEn relació a aquest reportatge, set dels onze treballadors acomiadats s’han dirigit a aquest mitjà per denunciar que FAN News Club manté amb tots els treballadors un deute que xifren al voltant de 40.000 euros. ““La companyia liderada per Toni Ayala ens va rescindir el contracte laboral a principis de gener sense abonar-nos les últimes nòmines i indemnitzacions corresponents”, afirmen.\nEn un comunicat en resposta a aquest reportatge, els treballadors signants, alguns d’ells col·legiats, anuncien que estan a les portes d’iniciar una demanda judicial contra FAN News Club, assessorats amb l’advocada que presta serveis al Col·legi de Periodistes. Informen, també, que l’empresa subcontractada per FAN per repartir la versió en paper “va haver de tancar després que FAN no li abonés els diners per pagar les nòmines d’aquestes persones el mes de desembre. Els 35 treballadors sí que van cobrar per part d’aquesta empresa”.\nAl comunicat també s’alerta de la precarització actual de la feina en aquest mitjà de comunicació, ja que aquests extreballadors asseguren que “la feina que feien quatre periodistes [acomiadats al gener] ha estat assumida per dos becaris, als quals se’ls va allargar les pràctiques o han estat contractats amb unes condicions laborals precàries”.\nAquest article està publicat a la secció Reportatge amb les etiquetes periodisme digital. Si t'interessa pots guardar o copiar l'enllaç permanent.\nMarc Figuerola Delgado/ 13/05/2016 13/05/2016\nFrancisco J. Rodríguez Baena/ 02/05/2016 03/05/2016\nLes xarxes socials són ja un element indispensable en la comunicació política. El seu efecte es va deixar notar durant les revoltes conegudes a la...


Lluminós pis de venda al cèntric carrer Aragó de Barcelona | Oi REALTOR\nLluminós pis de venda al cèntric carrer Aragó de Barcelona\n287.000 €387.000 € 4 Habitacions, 2 Bany, Construïts 90 m2\nREF 58510, 4 hab., 2 Bany, Construïts 90 m2\nHabitatge a reformar molt ben ubicada al carrer Aragó de l'Eixample de Barcelona, una de les principals artèries de la ciutat. La seva situació és excel·lent, amb bona connexió amb el transport públic i propera a tots els serveis bàsics. Disposa de 90 m2 distribuïts en quatre habitacions, un saló-menjador i cuina independent. També té bany complet i un lavabo de cortesia. Es tracta d'un habitatge exterior, amb molta llum natural i que dóna al carrer. La propietat està situada en un 2a planta d'alçada en una finca amb ascensor. És una propietat perfecta per reformar en la seva totalitat, oferint moltes possibilitats. Tot això, sumat a la seva localització, assegura una alta rendibilitat per a un inversor i accessibilitat per a una família. Per a més informació sobre l'immoble no dubti en posar-se en contacte amb l'equip d'Oi Real Estate Barcelona, l'atendrem amb molt de gust.\nHola, m'interessa aquest immoble i desitjo més informació, Gràcies !. REF: 58510


Live and let run: 14 de Desembre de 2014: Mitja Marató Ciutat de Vilanova.\n14 de Desembre de 2014: Mitja Marató Ciutat de Vilanova.\nLa prova reina de casa nostra havia de ser el punt culminant de la breu temporada d'asfalt. Un tercer i darrer cicle que volia tancar fent el millor paper possible pels carrers de Vilanova. Molt enrere quedava la Marató Pirineu, darrera cursa de muntanya del 2014 i també les setmanes d'entrenament específic durant Octubre i Novembre.\nEl pas per Cunit i Vilafranca em va fer creure que anava pel bon camí, però l'exigència d'aquesta especialitat ha fet que des de la prova vilafranquina no hagi pogut donar aquella darrera volta de clau que potser m'hagués permès arribar millor a Vilanova.\nDe voler sortir a donar-ho tot de bon començament, vaig passar els dies previs a plantejar-me la cursa amb molta cautela. No sentia les potes gens fines i no sabia si era per l'acumulació de quilòmetres o si perquè m'havia afectat el fred que per fi havia arribat.\nArriba el diumenge i a l'escalfament segueixo sense bones sensacions i així els hi explico al Manel i al Jesús que m'acompanyen. Falten just 4 o 5 minuts per les 10 del matí i em situo a la línia de sortida sense tenir-les totes. Fem el compte enrere mentre penso que no tinc ni idea de com ho faré per arrencar a 3'30" el quilòmetre i mantenir aquest ritme, que serà el que marcaran els meus rivals més directes als primers 6-7 quilòmetres.\nEns posem en marxa i progresso sense forçar. En Dani Serra es destaca ràpidament i també veig com marxa en Marc Garcia, a qui m'hagués agradat provar de seguir com vaig fer a Vilafranca. Darrera es forma un pilot de 5-6 homes que tanco cedint uns metres. Vaig còmode de pit però molt pendent de les cames i controlant molt a les baixades.\nA la Ronda Ibèrica poc abans del quilòmetre 2 no ho tenia gens clar. Foto d'Àlex Carmona.\nPassa el pitjor i cap al quilòmetre 8 o 9 em començo a relaxar. Els dos primers van molt endavant i, del grupet on em trobo, noto que soc el que vaig menys apurat. Però res de confiar-se, doncs no conec pas a tots els companys i la capacitat de patiment de molts atletes m'ha sorprès ja masses vegades. Em refereixo a corredors que sembla que estan a punt de fer un pet com una gla i després revifen i t'acaben deixant enrere pel teu estupor.\nA partir d'aquest punt surto de darrera i provo de incrementar el ritme del grup aprofitant que ja no trobaríem cap més baixada en els propers 4 o 5 quilòmetres. Efectivament el pilot es va estirant i al pas pel 10 em quedo colze a colze amb en Francesc Paton.\nPas pel gran punt d'animació d'Evasion Running Vilanova (km. 10). Foto de Xavi Mercadé.\nAmb aquest company faig tot el tros de carretera en direcció a Ibersol i la entrada per l'avinguda Cubelles. Tenia clar que aquell ritme ja m'estava bé i que m'ho jugaria tot a la pujada final d'uns 500 metres de la rambla Sant Jordi, on volia arribar amb forces.\nUn cop en aquell punt i poc abans del quilòmetre 20, aconsegueixo destacar-me del meu company uns metres i entro a les pistes d'atletisme en una impensable 3a posició de la general. Ha estat una cursa emotiva en molts sentits. Primer per pensar que no sabria ni si podria acabar-la i trobar-me amb un podi. Però sobretot per la gran quantitat de gent que m'ha animat per tot el circuit i que m'ha esperonat per anar endavant.\nMoment a l'arribada felicitant al company Paton per la cursa. Foto de Garraf Sense Límits.\nUna arribada on veig als meus pares i on es succeeixen les felicitacions i mostres d'afecte de moltíssims companys. I per sobre de la 3a posició, que és merament circumstancial tot sigui dit, em sento molt satisfet per emportar-me per tercer any consecutiu el "Memorial Josep Inglada" al millor corredor local.\nI fins aquí aquesta temporada d'asfalt que tanca el 2014 i que deixarà pas, ara sí, a uns dies de descans. El calendari pel proper 2015 ja està molt avançat i ben aviat quedarà definit a grans trets. Un calendari on apareixeran moltes proves noves per tal de buscar nous recorreguts i incentius que ens donin la força necessària per prepara-los.\nEtiquetas: 2014, Asfalt, Curses, Mitges, Vilanova, XterraRun


Navarro diu que no li consta que el PSC hagi investigat els Pujol | Ràdio Barcelona | Cadena SER\n01 de julio de 2022 Actualizado a las 03:26 CEST\nEl líder dels socialistes afirma que "Les persones que hagin estat implicades en qualsevol cas d'espionatge han d'abandonar l'activitat política"\n15/02/2013 - 11:25 h. CET\nEl primer secretari del PSC, Pere Navarro, ha afirmat que a ell no li consta que el partit hagi investigat cap altra formació política ni ni tampoc la possible vinculació entre el cas del Palau de la Música i la família Pujol. Ha esgrimit la documentació sobre contractes amb empreses de seguretat, on no figuren aquest tipus d'encàrrecs, i també la versió de l'anterior direcció, que nega haver ordenat espiar cap partit. "Per la documentació que tenim i pel que m'han dit els responsables del partit en aquell moment, ells neguen haver encarregat escoltes", ha dit a TVE. En tot cas, si s'acabés demostrant una trama d'espionatge polític, ha opinat que les persones implicades haurien de deixar la política.\nNavarro ha insistit el que porta dient els últims dies, és a dir, que entre les factures que tenen no n'hi ha cap amb Método 3, tot i que sí que n'hi ha amb alguna empresa del seu grup. En tot cas, ha reiterat que no s'encarregava espiar, sinó tasques de seguretat ordinària. Ha afegit a això les explicacions que a ell mateix li han donat membres de l'anterior direcció, inclòs José Zaragoza, tot recordant que ell fa un any que porta les regnes del partit. "Jo em crec les explicacions de Zaragoza, li he preguntat vàries vegades i l'haig de creure, i m'haig de creure la documentació", ha argumentat.\nEl socialista ha justificat que un partit pugui encarregar feines a empreses de seguretat com les que ha fet servir el PSC si és per a les seves pròpies instal·lacions.\nEn preguntar-li directament per si el PSC ha investigat específicament la possible vinculació entre el cas Palau i la família Pujol, ha repetit el mateix: "Jo ho desconec, la notícia que tinc és la documentació i el que em diuen els que formaven part de la direcció, aquesta és la meva única informació".\nEn tot cas, ha demanat que la investigació sobre aquesta presumpta trama d'espionatge polític sigui "a fons i ràpida". "I que ens digui exactament en quina situació estem. Jo estic absolutament consternat, preocupat per aquestes notícies que queden a les antípodes del que ha de ser la política i el servei públic", ha afegit.\nSi es demostrés que hi ha responsables polítics implicats en aquest tipus d'activitats, ha deixat clara la seva opinió: "El que han de fer és abandonar immediatament la seva activitat política, siguin del partit que siguin".


CORI - Quan l'amor passa per damunt de tot\nQuan l'amor passa per damunt de tot\nI de tothom...\nEn els preparatius d'una boda sempre hi han imprevistos d'última hora, és molt normal, però és molt juantxi assabentar-se dos dies abans de casar-te, que l'alcalde, per motius polítics amb el nostre regidor, prengui una decisió com la que ha près.\nL'Ajuntament de Reus, en sessió plenària del dia 20 d'octubre de 1868, per decret de la Junta Revolucionària, establí a Espanya, per primera vegada, el matrimoni civil, votat per les Corts Constituents.\nEl Saló de Plens de l'Ajuntament de Reus va ser l'escenari on, el 14 de novembre de 1868 es va celebrar el primer matrimoni civil de l'estat.\nCent trenta-nou anys després, exactament, a Reus s'hi ha celebrat la primera boda de l'"era juantxi".\nLa història es repeteix, i Reus un altre cop, és capdavantera en celebracions extravegants, que després es converteixen en les més normals i sol.licitades. Qui posa en dubte avui la legitimitat dels matrimonis civils? Qui posa en dubte l'amor d'aquesta parella? Qui pot, moralment, tindre el valor d'esguerrar aquest dia a la parella?\nQue l'esperit més juantxi d'Elvis us protegeixi.\nEn el nom del jutge, de l'alcalde i de l'esperit sant - SIC\nConcentració - SIC\nAlguns mitjans... - SIC\nSi, vull. - SIC\nPer fi! - SIC\nLove me tender - SIC\nMés mitjans - SIC\nFoto familiar - SIC\nEl regidor de la CORI anuncia que no pot fer casaments vestit d'Elvis\nL'Ariel Santamaria rep la primera petició de casament.


Una nova aerolínia ofereix vols low-cost a Amèrica des de l'aeroport del Prat - Regió7 :: El Diari de la Catalunya Central\nUna nova aerolínia ofereix vols low-cost a Amèrica des de l'aeroport del Prat\nL'oferta d'IAG a Los Angeles, San Francisco, Punta Cana i Buenos Aires se suma a la de Norweigan a diferents punts d'EUA\nacn-efe | barcelona 18.03.2017 | 10:45\nUna nova aerolínia ofereix vols low-cost a Amèrica des de l'aeroport del Prat Level\nLa nova marca de baix cost i llarg radi del grup International Airlines Group (IAG) es dirà LEVEL i oferirà vols a San Francisco, Los Angeles, Punta Cana i Buenos Aires a partir de juny de 2017, segons ha informat aquest divendres al matí el conseller delegat d´IAG, Willie Walsh, en una roda de premsa. LEVEL oferirà vols a partir de 99 euros a les dues ciutats dels Estats Units i a partir de 149 euros a les dues destinacions Llatinoamericanes, i oferirà seients ´premium´ a partir de 599 euros.\nEls vols estaran operats amb avions A330-200 comandats per pilots i tripulants de cabina d´Iberia i IAG preveu que es crearan 250 llocs de treball a Barcelona. IAG preveu que la marca LEVEL esdevingui una companyia en un futur i que operi a altres ciutats europees, així com ampliar l´oferta de vols des del Prat a partir de l´estiu de 2018.\nDe cara a la temporada d´hivern de 2017, LEVEL estudia "discontinuar" el vol a Los Angeles fins a l´estiu següent i mantenir les connexions a San Francisco, Punta Cana i Buenos Aires. Entre les futures destinacions que LEVEL estudia operar a través de l´aeroport del Prat a partir de l´estiu de 2018 es troba el mercat asiàtic i ciutats com Nova York. Walsh ha afirmat que han triat Barcelona per llançar LEVEL per l´atractiu turístic de la capital catalana a nivell mundial i per la xarxa de connexions que pot oferir IAG a través de Vueling des de l´aeroport del Prat.\nLEVEL operarà des de l´aeroport del Prat amb dos avions Airbus A330-200 nous amb la imatge de la nova marca, que comptaran amb 293 seients en classe turista i 21 en turista ´premium´.\nEls bitllets estaran a la venda a partir d´aquest divendres a flylevel.com. La facturació d'equipatge (addicional a la peça d'equipatge de mà gratuïta), els menjars, la selecció de seients i l´entreteniment audiovisual estaran inclosos per als clients de la tarifa ´premium´. L'accés a internet d'alta velocitat estarà disponible a partir de 8,99 euros.\nLEVEL es convertirà en la cinquena marca d'aerolínies d'IAG, al costat de d´Aer Lingus, British Airways, Iberia i Vueling, segons ha comentat el conseller delegat del grup aeronàutic. "Barcelona és la casa de Vueling i això permetrà als clients connectar des de l'extensa xarxa europea de Vueling amb els vols de llarg radi de LEVEL. Això és només el començament, ja que planegem estendre les operacions de LEVEL a altres destinacions europees", ha conclòs Walsh.\nNorwegian posa a la venda els seus vols als EUA des del Prat a un any vista\nPer la seva part, l'aerolínia Norwegian ha posat avui a la venda el seu programa de vols als Estats Units des de Barcelona per a la temporada d'hivern 2017-2018, que abraça des del 29 d'octubre del 2017 fins al mes de març de 2018.\nAixí, des d'avui ja és possible reservar vols a més d'un any vista en qualsevol de les quatre rutes transatlàntiques que Norwegian ofereix des de Barcelona a Los Angeles, San Francisco (Oakland), Nova York (Newark) i Miami (Fort Lauderdale).\nLa companyia ofereix 108.000 places disponibles en les esmentades rutes durant la temporada d'estiu i 146.000 més per a la temporada d'hivern, la qual cosa suma un total de 255.000 seients en places transatlàntiques en oferta des de Barcelona, en un total de 876 vols.\nNorwegian crearà aquest any 401 llocs de treball a Barcelona, que elevaran a 755 persones el volum total de persones ocupades a la ciutat, fet que suposa un increment de l'un 113 % respecte a la plantilla del 2016.


Com si fos un conte de fades\n14 juliol 2020 21:52\nRafel Crespí | 01 novembre 1998\nNo se sap ben bé on, hi havia una illa edènica: l'aigua gotellinava a voler, el sol brescava la terra amb una melosa llepada calorífica; els aucells, de vàries músiques, puntejaven l'atmosfera amb intermitències cromàtiques i evacuaven, quan ho feien "car eren ben polits i amants de teràpies naturistes", uns filaments, nectarosos i ensucrats, que embogien els habitants. S'hi congriaven, tot i que encara, per als científics, és un enigma per desxifrar, roses paradisíaques i mates desclassificadores. Però tenien altres plaers més espirituals: eren generosos i hospitalaris, tant que des d'altres indrets no tan privilegiats hi acudia una corrua de gent a la recerca d'una mena de relax tan profitós i vivificant que la majoria hi mudava la pell, si més no la del nas; d'altres, s'ho prenien més a la valenta, hi posaven més ímpetu, eren els kuligan's relax players.\nPotser perquè tota la vida havien estat sols, s'hi encaterinaren, amb els forasters. Per afavorir-los els acoblaments, els jocs de rol i altres foteses, idearen un sistema de clapers de material sintètic, bé, ben bé sintètic no ho era, prefabricat en deien. Els vergers, abans selvàtics i primitius, ara començaren a dissenyar com unes cintes de cel·lofana dura per on hi transitaven a totes hores en estranyes fileres, com si practicassin un ritual atàvic. Tant els degué pujar la sang a la cresta que, fins i tot, els ferrers es posaren a dirigir l'educació.\nTanmateix, la cosa més meravellosa era el seu sistema de govern. Semblava que no n'hi havia. Una flaire de canyella guiava els seus bioritmes i si algú es desbandava, una mena de gurú que encarnava les essències tribals n'augmentava la dosi fins a retornar-los l'homogeneïtat perduda. Però vet ací que un dia, hom no sap per quin forat negre, la flaire de canyella s'esvaí i la solera fou feble i no aguantà el pes de la discòrdia per veure qui havia de manxar i amb quina flaire s'havia de fer levitar la població. En aquest lapsus d'orfandat, els habitants de l'illa edènica començaren a dubtar de si totes aquelles llorigueres amb què havien enrandat la costa no eren altra cosa que un niu de brutor, el sifó d'una claveguera que els impedia arrebossar-se de cristal·lines aigües; i es cansaren de constrènyer-se i col·lapsar-se per les cintes de cel·lofana per no arribar mai a enlloc ni d'hora; i se n'adonaren que l'aigua dolça s'acabava...\nPerò un duet de nom belicós, "l'havien triat, obrint una gramàtica d'una llengua forània però imperial, dins el paradigma del verb matar (mato, matas, mata...)", comença a tornar a manxar l'orgue i, després d'un inici gris, regalaren als súbdits unes simfonies tot revivificant-los l'harmonia perduda. Després d'un esforç titànic esmerçat en una d'elles "Tocata i fuga d'una desclassificació, n'era el títol", la segona persona "sempre és la que toca fer-se visible, encarnar-se en rostre humà, retratar-se" es tombà a fer horeta a l'ombra i es descordà els calçons. Tothom sospita que unes, si no princeses, sí altres senyories encantades en forma de papallones o de marietes bisques, tot confonent-la amb un pistil, s'arrambaren a la molt honorable verga i li feren una clintoniana "etnòlegs prestigiosos mantenen dures pugnes acadèmiques sobre el significat exacte del neologisme" libació. En descloscar-se-li l'orgasme el somnolent dignatari exclamà en una primera persona majestàtica: «Ho tenim tot per aconseguir-ho tot».\nP.S. Diuen les cròniques que la primera persona del binomi ho apuntà en una llibreta de tapes vangalianes i a sota hi brodà amb lletres de punt de creueta: «Principi filosòfic de la nova època».


El Gremi d’Editors de Catalunya organitza, amb la col·laboració de l’editora Magda Polo Pujadas, la 3a edició del curs de formació bonificada, “Com pensar i elaborar un projecte editorial avui”, de sis hores de durada, i que tindrà lloc de manera virtual a través de la plataforma ZOOM Cloud Meetings.\nDefinir els objectius i les eines per elaborar un projecte editorial\nMagda Polo Pujadas és doctora en Filosofia per la UB. És professora titular del Departament d’Història de l’art de la UB. Ha estat editora i directora editorial en editorials petites, mitjanes i grans grups durant més de 25 anys. Ha creat i dirigit els màsters d’edició de la UOC i la UAB. Ha escrit més de 25 llibres i 50 articles sobre l’àmbit de les humanitats.\nImport no associat: 119 euros (Bonificable a càrrec dels crèdits de formació de l’empresa)


Laboratori de Documental Creatiu DIY a càrrec de Virginia García del Pino | Hangar\nLaboratori de Docume...\nEl Taller-Laboratori de Documental Creatiu DIY (Do it Yourself) Impartit perVirginia García del Pino, directora de documentals i professora del Màster de Documental Creatiu de la UAB té l’objectiu de dotar als alumnes d’eines perquè aprenguin a desenvolupar una idea en imatges.\nPer aconseguir-ho no és necessari comptar amb un gran pressupost, ja que amb pocs recursos i bones idees es pot crear una peça audiovisual de baix pressupost i no per això baixa qualitat. Al llarg del taller es treballaran diferents aspectes del llenguatge audiovisual per realitzar un exercici final que consistirà en un petit tràiler o teaser que serà visionat i analitzat posteriorment.\nEstà dirigit a: totes aquelles persones que tinguin inquietud pel nou documental com a gènere cinematogràfic i vulguin desenvolupar una idea des d’un punt de vista personal per posar-la en imatges. No es requereix experiència prèvia però s’aprofitarà millor si es tenen nocions bàsiques de llenguatge cinematogràfic.\nHores i distribució: Curs de 21 hores, 7 sessions de 3 hores cada dimecres del 7 de febrer al 21 de març\nCalendari: Els dimecres 7, 15, 22 i 29 de febrer, i 7, 14 i 21 de març.\nHorari: De 17,30h a 20,30\nPlaces: Màxim 15 persones\nPreu: 160€ / 120€ amb descompte de la AAVC\nInscripcions: Per inscriure’t al taller envia un e-mail a formacio@hangar.org amb el teu telèfon, nom i cognoms, DNI i un breu text de motivació explicant perquè vols assistir i quina idea o idees t’agradaria desenvolupar.\nDescarrega’t el temari:


Venda Casa adossada cèntrica amb piscina a Platja d'Aro Girona Baix Empordà\nCasa adossada cèntrica amb piscina a Platja d'Aro\nPreu\t485.000 €\nSuperfície\t163 m2\nTerreny\t40 m2\nEficiència energètica E - 144 kWh/m2, E - 30 kg CO2/m2\nCasa adossada cantonera al centre de Platja d'Aro a la Costa Brava. La propietat és a la plaça de la Sardana al centre de Platja d'Aro, una ubicació molt cèntrica però fora del soroll del carrer i alhora molt a prop de la platja, a uns 5 minuts caminant tant al centre com a la platja.\nLa planta baixa es compon de saló menjador amb sortida a la terrassa d'uns 40m2, cuina àmplia i totalment equipada. A la primera planta hi trobem un ampli dormitori amb gran bany suite i amb sortida al balcó, un segon dormitori i bany. A la segona planta hi trobem dues habitacions dobles amb accés a una terrassa compartida entre elles i un bany per a les dues habitacions.\nAmpli safareig. Disposa de gran garatge. Calefacció central i aire condicionat. La zona comunitària està completament tancada i privada, envoltada de jardins i amb una fantàstica piscina. És una casa perfecta, llesta per viure tot l'any, amb totes les comoditats i al centre d'una ciutat on hi ha vida tot l'any.


La nova planta d'Afepasa suposarà una inversió de 8 milions d'euros i la creació de nous llocs de treball ARXIU / AFEPASA\nDesprés de la suspensió temporal amb motiu de la declaració d'Estat d'alarma per la Covid-19, l'Ajuntament de Constantí ha celebrat aquest dimecres 13 de maig una Junta de Govern Local Extraordinària, la primera des que va començar la crisi sanitària. La sessió s'ha celebrat de manera presencial a la Sala de Plens, amb el compliment de totes les mesures de seguretat i higiene.\nDurant aquesta Junta de Govern Local s'ha aprovat la llicència urbanística per a la construcció d’un magatzem al Polígon Industrial de Constantí, sol·licitat per l’empresa AFEPASA (Azufrera y Fertilizantes Pallarés S.A). L'empresa, té previst construir una nova planta de 5.000 metres quadrats al seu centre de producció a Constantí, que s'uniran als 15.000 m2 que ocupen avui les seves instal·lacions. Aquesta nova planta permetrà la fabricació de bioestimulants destinats a usos agrícoles i la creació de nous llocs de treball. La planta, que suposarà una inversió de prop de 8 milions d'euros, està previst que entri en funcionament el 2022.\nD'altra banda, durant la sessió també s'ha aprovat un conveni de col·laboració amb el Servei Català de Trànsit en matèria de seguretat viària al municipi. A través d’aquest conveni marc s’estableix una col·laboració continuada entre el SCT i l'Ajuntament amb la finalitat de desenvolupar accions concretes en matèria de trànsit per augmentar i millorar la seguretat viària al municipi.\nJunta de Govern Local extraordinària celebrada avui a l'Ajuntament de Constantí (AJ.CONSTANTÍ):\nFinalment, s'han aprovat convenis amb el Consorci de Normalització Lingüística per a desenvolupar actuacions d’acolliment lingüístic al municipi que permetin la formació i la integració social de les persones nouvingudes; i un conveni amb la Universitat Rovira i Virgili (URV) per tal de desenvolupar al municipi projectes del Programa d'Aprenentatge Servei de la URV, amb l'objectiu de promoure la formació integral dels estudiants universitaris.


Protocol de Recerca (TRANSV REC)\nDra. Cristina VALLÈS - cristinavallveg@uic.es\nDRA. ANA VELOSO DURAN\npresentació En aquesta assignatura s'integra pràcticament la major part de les habilitats necessàries per iniciar-se en el camp de la investigació i avaluar de forma integrada les habilitats necessàries per a unir-se més endavant un programa de doctorat. Durant el 1r semestre de màster es dissenyarà un projecte d'investigació que conclou amb el treball fi de màster.\nrequisits previs Anglès nivell mitjà. Informàtica nivell bàsic.\nobjectius Aprendre a realitzar un protocol d'investigació in vitro, clínic i / o experimental aprovat pels comitès pertinents d'acord a les característiques de cada protocol.\ncompetències • Adquirir habilitats d'aprenentatge que permetin continuar estudiant d'una manera autodirigdo i autònom. • Adquirir el coneixement i la comprensió de proporcionar una base o possibilitat per ser originals en el desenvolupament i l'aplicació dels coneixements adquirits i desenvolupar la seva capacitat de resoldre problemes en entorns nous dins de contextos més amplis (o multidisciplinaris) relacionats amb la seva àrea de estudi. • Integrar els coneixements i es refereix a la complexitat de formular judicis basats en l'evidència científica, a partir d'informació que pot ser incompleta o limitada, inclogui reflexions sobre les responsabilitats socials i ètiques vinculades a l'aplicació dels seus coneixements i judicis. • Comunicar les conclusions, els coneixements i les raons per presentar als especialistes i no especialistes d'en una forma clara i inequívoca. • Desenvolupar la capacitat d'aplicar el mètode científic, el disseny experimental i els mètodes estadístics per a resoldre un problema o corroborar hipòtesis. • Conèixer com aplicar el epistemològic, l'exercici ètic, legal i humanitari en la investigació i la difusió dels resultats. • Desenvolupar la capacitat d'aplicar eines de bioinformàtica utilitzats en la investigació bàsica. • Aprendre a gestionar els recursos financers i humans d'un projecte de recerca i complir amb les bases estratègiques per a la transferència de nous coneixements a l'empresa o indústria. • Desenvolupar la capacitat d'integrar nous coneixements mitjançant la investigació i l'estudi, i fer front a la complexitat. • Desenvolupar la capacitat d'auto aprenentatge en el desenvolupament de noves tècniques, en el coneixement de nous conceptes científics i en la recerca de nova informació científica. • Desenvolupar la capacitat d'argumentar i defensar les pròpies idees científiques i escoltar, analitzar, avaluar i respondre a les idees d'una altra persona. • Desenvolupar la capacitat de treballar en grups multidisciplinaris i multiculturals.\nResultats d'aprenentatge • Definir els principals conceptes de recerca en ciències de la salut. • Descriure les diferents fases del procés d'investigació. • Distingir entre els models d'investigació quantitativa i qualitativa, identicando els principals avantatges i limitacions de tots dos models. • Estructurar una adequada estratègia de cerca bibliogràfica a les principals bases de dades relacionades amb les ciències de la salut. • Accedir a les fonts documentals identificades en la recerca bibliogràfica, descarregant els documents complets per a la seva avaluació. • Avaluar críticament la literatura científica trobada. • Descriure els conceptes bàsics relacionats amb el mesurament de variables i l'obtenció de dades quantitatives. • Descriure els diferents procediments d'obtenció de dades quantitatives i identificar-los en estudis publicats. • Identificar els diferents tipus d'articles científics, la seva estructura i característiques i les normes de publicació dels mateixos. • Escriure un resum científic per a la presentació preliminar de resultats en jornades i congressos, així com elaborar una comunicació oral i / o pòster.\nDurant la primera meitat de el pla d'estudis, els estudiants duran a terme una recerca bibliogràfica en un problema de salut específic, identificar un problema de recerca pertinent, formular la hipòtesi pertinents i definir els objectius del seu treball per tal de dominar i desenvolupar el disseny metodològic amb el pla de treball corresponent per fer front a la hipòtesi.\nMetodologia i activitats formatives Modalitat totalment presencial a l'aula Metodologia: TRB Activitats de formació: TFM Activitats no presencials - Treball en grup (TG) - Treball autònom (TA) Activitats de seguiment: - Tutories (TU) - Avaluació (EV)\nModalitat totalment presencial a l'aula L'avaluació dels mòduls pràctics i teòrics, comunicacions científiques i projectes d'investigació es porta a terme de forma contínua. - EC 20% - RC 30% - PFE 50%\n© 2021 Universitat Internacional de Catalunya | Contacta'ns | Privacitat i Protecció de dades | Propietat intel·lectual


Bloc personal de l'Alcalde de Sarrià de Ter: Activitats (intenses) de Nadal\nActivitats (intenses) de Nadal\nEl Nadal, i totes les festes al seu voltant, són dies de treva. Són dies, que tenen un caràcter diferent. Sopar per aquí, dinar per allà. Trobada amb uns, sms de felicitació als altres. Intensa vida familiar, en definitiva. Són dies d’estar recollit a casa i deixar passar les hores, deixar passar la sobretaula, la migdiada i, enguany, la pluja i la fred. A fora, però, més enllà de les condicions climàtiques, també són dies de forta activitat social. A Sarrià sempre. Per aquestes dates ja ens hem acostumat a diferents actes que s’acumulen aquests dies i que fan que desafiem les baixes temperatures per gaudir d’estones amb la resta de sarrianencs i sarrianenques, que com nosaltres, tot juts paeixen l’escudella o els canelons.\nVam començar amb el concert de Nadal. Aquest any, vam celebrar la Trobada de Corals Gironines. El millor que recordo, potser. No només perquè els nostres Cantaires cada vegada són més i millors, sinó perquè a les corals aquesta vegada se li va sumar l’orquestra que va fer una interpretació magnífica. Més que patir per veure tants cantants i músics a sobre l’escenari, vam gaudir de la monumentalitat d’aquest any. Un petit secret: tan interessant va ser el concert, com sentir tots els cantants (i algun espontani que altre) cantant, els cors de Nabuco per exemple, durant el pica a pica.\nI en el mateix escenari on la Núria Gibrat dirigia amb molta mà esquerra (i una mica de mà dreta), els i les nostres Cantaires hi apareixien dies després en Lluquet i la Farigola fugin de Sanatassa, Llucífer i les Calderes d’en Pere Botero. Els Pastorets, en definitiva. Què seria del Nadal sense els pastorets? Que serien aquests dies sense la Farigola menjant-se l’esmorzar d’en Jeremies? Tot una tradició que va fent. Avui els que fan de pastorets, demà faran de dimonis. Els angelets del present, en el futur seran protagonistes. I alguns saltaran de l’escenari a la platea. Llei de vida. La qüestió és que aquesta tradició es mantingui i vagin passant els actors i les actrius. Que perduri. I que a més de fer-nos sentir més Nadal hi vagi passant gent. Com els germans Pla, l’Elena Cairó que ja s’havien incorporat al Grup Teatre a les Fosques amb la Rosa Marcos, en Santi Palomeras, en Joan Puigmal i la Rosa Soler. Ja ho diuen els professionals: gran escola de teatre, els Pastorets. I no només ha estat TV3 els que ens han mostrat que els Pastorets poden ser actuals: síntesi de tradició i modernitat són les fures de l’infern ballant el “thriller” de Michel Jackson!\nI entretant... la Quina. De línia a línia i de quina a quina totes les tardes entretingudes. Aquest any la UES ha agafat el relleu de la Penya Blaugrana. Igual com els primers amb èxit de gent. Des que l’any passat vam acordar amb la Penya fer-ho a la pista del Pavelló hem millorat en confort, escalfor (que no és broma!) i amplitud. El resultat: una gran participació. Hi vaig ser-hi un parell de dies, sense sort. Alguna quina va caure a la vora, però no pas a mi. Segur que l’any que ve...en qualsevol cas, es de destacar la transició feta: la Penya va donar pas a la UES i el club va respondre. La qüestió important es que l’activitat perduri i no es perdi ara que estava tan ben consolidada.\nSón dies de família, però també de comunitat. Especialment pels petits. Uns nens i nenes que picaven amb totes les seves forces el tió del Pla de l’Horta. I tant si va cagar! També es va portar bé el Carter Reial, el Mag Magí que malgrat la pluja (que ens va fer anar al Pavelló) va recollir les cartes que els sarrianencs i sarrianenques van escriure amb tota la il·lusió pels Reis Mags. Uns Reis que van arribar puntualment per ser rebuts a l’Ajuntament. Enguany, ja com l’any passat, amb les seves tendes muntades al Carrer Major on van repartir més obsequis que mai (per més nens i nenes que mai) en un temps record. Per cert, una altra novetat: el flag football. Futbol americà sense contacte, una jornada organitzada per en Manel i que va fer que els hi van anar s'ho passessin d'allò més bé descobrint un nou esport.\nHan passat les festes. I mica en mica, anem tornant a la normalitat. Amb la certesa que a Sarrià hi ha tradicions que no cedeixen i que també per Nadal sabem organitzar activitats i viure-les, com dèiem, en comunitat.\nPublicat per Alcalde de Sarrià de Ter a 8:49\nCultura de la gestió: estalvi pel poble.


ETA comunica als agents polítics i socials que dissol totes les seves «estructures» - Diari de Girona\nETA comunica als agents polítics i socials que dissol totes les seves «estructures»\nLa banda terrorista fa una crida a la «responsabilitat de tots» davant la seva desaparició i reconeix «el patiment generat» com a conseqüència de la seva lluita · Considera que no s'ha superat el «conflicte» que Euskadi manté amb Espanya i França\neuropa press / ddg 03.05.2018 | 10:18\nMembres de la banda terrorista ETA durant la lectura d´un comunicat.\nETA ha comunicat per carta als agents polítics i socials que «tanca el seu cicle històric de 60 anys» i desmantella totes les seves «estructures». El text, datat el 16 d'abril, i remès abans de conèixer-se que a principis de maig procediria a la seva dissolució, fa una crida a la «responsabilitat de tots» davant la seva desaparició i reconeix «el patiment generat» com a conseqüència de la seva lluita. En l'escrit, la banda informa que ha conclòs el seu debat intern sobre el seu futur, i «dona per finalitzat el seu cicle històric i la seva funció, donant final al seu recorregut».\nEn aquest sentit, la banda anuncia que ha «desfet totalment totes les seves estructures i dona per acabada la seva activitat política». D'aquesta manera, assenyala que la seva pretensió era «portar fins al final el procés que va començar el 2010», en al·lusió a l'any en què van acabar els seus atemptats.\nEn el text, ETA es refereix a la Conferència d'Aiete del 17 d'octubre de 2011, que es va celebrar tres dies abans de l'anunci per part de la banda de la fi de la seva activitat armada, per apuntar que «va ser l'intent d'oferir un final ordenat, raonable i constructiu», però «no va tenir recorregut», quelcom del que culpa els Estats de França i Espanya.\nNo obstant això, assegura que, malgrat això, la banda «va decidir seguir endavant, més enllà d'Aiete i d'un hipotètic procés de negociació, Euskal Herria va ser el punt de partida i l'objectiu de tota la seva activitat». D'aquesta manera, assegura que «va complir els compromisos presos fins llavors i va adquirir nous compromisos», com el del seu desarmament, «deixant en mans de la societat civil la responsabilitat» d'aquest procés.\n«Aportació a la pau»\nEl document afirma que ETA vol, així, «fer una aportació en el camí cap a la consecució de la pau i la llibertat a Euskal Herria». «En efecte, ETA amb les decisions d'aquests últims anys, ha apostat, amb valentia i responsabilitat, per sacsejar la situació de les últimes dècades i per la construcció del futur des d'un punt de partida nou», indica.\nLa banda assevera que «aquesta decisió tanca el cicle històric de 60 anys d'ETA», però considera que «no supera, en canvi, el conflicte que Euskal Herria manté amb Espanya i amb França». «El conflicte no va començar amb ETA i no acaba amb el final del recorregut d'ETA», afegeix el text.\nL'organització terrorista apunta que, «al llarg dels anys, s'han fet nombrosos esforços per canalitzar per vies racionals el conflicte polític», com «sessions formals de negociació, converses secretes i innombrables propostes». «No hem estat capaços d'arribar a acords, ni entre ETA i el Govern, ni entre els agents bascos. És una responsabilitat compartida i ETA assumeix la part que li correspon», manifesta l'escrit. La banda creu que hi ha hagut «falta de voluntat per solucionar el conflicte i les oportunitats perdudes, entre d'altres, han provocat l'allargament del conflicte i han multiplicat el patiment de les diferents parts».\nEn tot cas, ETA «reconeix el patiment generat com a conseqüència de la seva lluita». A més, assegura que el País Basc «està ara davant una nova oportunitat per tancar definitivament el cicle de conflicte i construir el seu futur entre tots». «No repetim els errors, no deixem que els problemes es podreixin. Això no seria més que font de nous problemes», adverteix.\nSegons el seu parer, «anys de confrontació han deixat ferides profundes i cal curar-les adequadament», ja que «algunes encara estan sagnant perquè el patiment no és cosa del passat».


COLIBRI - Informació sobre la marca\nCOLIBRI - Informació sobre la marca\nMarca COLIBRI a Espanya\n31 - FRUTAS Y HORTALIZAS\n31 - PATATAS\nEn data 26/04/2016 es va realitzar COMUNICACION A TITULARES DERECHOS ANTERIORES (ART.18,4LM): H0205298\nEn data 02/06/2016 es va realitzar OPOSICION DE LA MARCA COMUNITARIA 015065592 CLASES OPONENTES: 31\nEn data 04/07/2016 es va realitzar OPOSICION DE LA MARCA COMUNITARIA 000290544 CLASES OPONENTES: 31\nEn data 04/07/2016 es va realitzar OPOSICION DE LA MARCA 1635202 CLASES OPONENTES: 32\nEn data 08/07/2016 es va realitzar OPOSICION DE LA MARCA COMUNITARIA 000290544 (FUERA DE PLAZO) CLASES OPONENTES: 31\nEn data 08/07/2016 es va realitzar OPOSICION DE LA MARCA 1635202 (FUERA DE PLAZO) CLASES OPONENTES: 32\nEn data 21/02/2017 es va realitzar PUBLIC.INTERP.RECURSO DE FECHA: 15/02/2017CONTRA DENEGACIONNº REFERENCIA RECURSO: 00305/17 CLASES AFECTADAS: 31\nEn data 24/07/2017 es va realitzar PUBL.DESESTIM.RECURS.DE F.RES. 18/07/2017 (FECHA INTERPOSICION DEL RECURSO: 15/02/2017)Nº REFERENCIA RECURSO: 00305/17\nInformació sobre la marca COLIBRI amb el nombre M3610210(5)\nLa marca COLIBRI amb el nombre M3610210(5) va ser sol·licitada el 21/04/2016. Es tracta d'una marca a Espanya pel que aquest registre no ofereix protecció en la resta de països. La marca COLIBRI amb el nombre M3610210(5) va ser sol·licitada per TORRIBAS S.A. mitjançant els serveis de Mari Angels Castellet i Torne.\nRenovació de la marca COLIBRI amb el nombre M3610210(5)\nAltres marques sol·licitades per TORRIBAS S.A.\nÉs possible conèixer totes les marques sol·licitades per TORRIBAS S.A., entre les quals es troba la marca COLIBRI amb el nombre M3610210(5). Si es desitgen conèixer més marques sol·licitades per TORRIBAS S.A. clicar aquí.\nÉs possible conèixer totes les marques sol·licitades a través de MARI ANGELS CASTELLET I TORNE entre les quals es troba la marca COLIBRI amb el nombre M3610210(5). Si es desitgen conèixer més marques sol·licitades a través de MARI ANGELS CASTELLET I TORNE clicar aquí.\nÉs possible conèixer totes les marques publicades a Espanya entre les quals es troba la marca COLIBRI. El nostre portal www.patentes-y-marcas.com ofereix accés a les publicacions de marques a Espanya. Conèixer les marques registrades en un país és important per saber les possibilitats de registrar una marca a Espanya.


Share This : Ruta pels indrets de la vila d’Arenys que van inspirar el mite de Sinera\nQuè és això? Amb aquesta pàgina pots utilitzar els enllaços cap a la Web Social per guardar Ruta pels indrets de la vila d’Arenys que van inspirar el mite de Sinera en un lloc social de favorits, o bé utilitzar el formulari E-mail per enviar un enllaç per e-mail.\nCategoria: Catalunya,Records de viatge\nL’Any Espriu és ja a la seva recta final. Una gran celebració molt per sobre de les anteriors gràcies a la seva oficialitat. Fa un parell de mesos vaig realitzar a Arenys de Mar i organitzada per l’Institut d’Estudis Penedesencs una ruta pels indrets de la vila que van inspirar el mite de Sinera.\nDe la mà del guia espriuà Pep Quintana vam conèixer les localitzacions, entre les quals cal destacar el cementiri municipal. No només pels referents literaris sinó pels sepulcres i panteons d’època modernista projectats i esculpits durant les dues primeres dècades del segle XX, contrastant amb el senzill nínxol on és enterrat Salvador Espriu, respectant la decisió del poeta que volia acompanyar la sepultura d’un dels seus millors amics. A continuació teniu fotografies de l’itinerari.\nTechnorati Tags: Ruta, Literatura, Arenys de Mar, Maresme, Catalunya, Sinera, Salvador Espriu, cementiri, turisme, Institut d’Estudis Penedesencs\nTornar a: Ruta pels indrets de la vila d’Arenys que van inspirar el mite de Sinera


Una quartilla independentista - Tottarragona.cat :: Diari digital independent d'informació i d'opinió de Tarragona\nUn dissabte a la nit, em trobo a la bústia una quartilla de propaganda independentista amb el títol REPÚBLICA, que remet a un web d’Òmnium anomenat ElClauer.cat.\nEl text comença afirmant: “L’Estat espanyol ens tracta com a súbdits.” Què vol dir això? No tenim eleccions lliures els catalans des de fa quaranta anys? No elegim periòdicament els nostres representants a Madrid, a Barcelona i als ajuntaments? No tenim els mateixos drets que qualsevol ciutadà del territori espanyol?\nContinuo citant el pamflet: “1) La monarquia és cara i no l’hem votat.” ¿Ignoren els autors d’aquesta afirmació que el pressupost de la Casa Real és de 7,8 milions d’euros, mentre que el de Presidència de la Generalitat és de 415 milions? Han oblidat potser que la Constitució espanyola de 1978, que estableix la monarquia parlamentària, la vàrem votar també els catalans?\n“2) L’autoritarisme d’arrels franquistes frena els nostres avenços socials.” ¿Se n’adonen aquests senyors que Franco va morir aviat farà quaranta anys? No tenen millors arguments? De quins avenços socials-que alguna mà negra ens impedeix tenir-ens parlen?\n“3) La corrupció ho embruta tot.” ¿Es refereixen al clan Pujol, als casos Palau, Pallerols, Pretòria, al famós “tres per cent”? No li fa cap vergonya al nacionalisme parlar de corrupció?\n“4) El centralisme ens empobreix.” ¿Consideren centralista un Estat on les despeses de les administracions autonòmiques representen un 40 % de la despesa pública total, molt superior als percentatges d’Alemanya o Suïssa? Què ens empobreix, la monarquia o un departament de Presidència de la Generalitat cinquanta vegades més car?\n“5) I a sobre se’ns impedeix votar en un referèndum com l’escocès!” El Regne Unit té les seves lleis, i Espanya també. Catalunya pot ser independent legalment, mitjançant una reforma constitucional que haurien de votar tots els espanyols, no solament els catalans. Però això és anatema per a l’independentisme. Qui està realment en contra de que votin tots el ciutadans?\nLa quartilla s’amenitza amb una vinyeta on un personatge amb la senyera s’adreça a un públic invisible dient “oigan...”, per rebre només un grapat d’insults, cosa que el duu a canviar la senyera per l’estelada. ¿Ens volen fer creure que la Generalitat, en les últimes dècades, no ha estat mai escoltada pels diferents governs centrals, que no ha obtingut nombroses concessions polítiques i econòmiques?\nPer acabar, el pamflet es pregunta “Per què viurem millor en una repúlbica catalana?” i ell mateix es respon: “Perquè tindrem un Estat a favor, fet entre tots”. Comptaran amb els que no som independentistes, també? I afegeix que cal “començar de zero”. ¿Significa això que els gairebé quaranta anys de democràcia no valen per a res, que cal arrasar-ho tot, que tot l’aconseguit fins ara ho podem tirar a la paperera? Doncs mirin, jo m’estimo més tirar a la paperera aquesta quartilla plena a vessar d’ignorància i de grolleres mentides.\nCarlos López Díaz - 27/07/2015 - 10:48h\nEx-Independentista, vostè no ha estat mai un independentista i lo del mlilió, crec que és al revés, en poc temps, sons centes de mil o milions de persones que no erem independentistes, i ara ho som, no hi cap raó, ni económica, ni política ni cultural per no ser-ho, salvat aquella de : "pero soy español", pero resulta que moltísims: Som Catalans. I prou.\nLa Generalitat no ha tingut cap concessió política i econòmica que no hagin tingut d'altres autonomies.\nPerò ha estat l'única que desprès d'aprovar un nou Estatut per 2/3 del Congrés i del Senat i votar-lo positivament pels ciutadans en les urnes d'un referèndum l'ha vist retallat des d'uns despatxos.\nAquest és el dret a votar dels ciutadans de Catalunya, quan no interessen els resultats s'adulteren i a callar.\nI a vostè no li donà vergonya?? els seus amics de partit PP i C's


El viatge | Des de la Mediterrània\nPàgina d'inici › Cultura i Societat › El viatge\n“Cargol treu banya”, de Maria VD, al Flickr\nEl nostre amic, el cargol, vivia al centre d’una clapa d’herba que hi havia a un jardí urbà.\nJa feia molt de temps que es mirava l’horitzó i li venien al cap un i altre cop les històries que li havien explicat alguns cargols rodamons sobre l’existència de llunyanes clapes d’herba fresca i tendra.\nHo tenia decidit, havia de ser aquella nit de lluna plena, aprofitant la humitat de la nit, quan emprendria el seu viatge a la recerca de nous paratges.\nVa anar arrossegant-se fins a la vora de ciment que confinava la gespa, l’escalà i baixà per l’altra banda, arribà a un terra aspre de ciment i continuà tranquil·lament el seu camí.\nLa nit finia i començava a veure’s la claror del matí quan, de sobte, notà que l’agafaven de la closca, l’aixecaven i, una veu deia: -Pobre cargol, segur que s’ha desorientat i s’ha allunyat de l’herba i ara no hi sabrà tornar.\nAl cap d’uns moments, tornava a notar el contacte familiar amb l’herba en la qual s’havia criat, tornava a ser al punt de partida. De res no li havia valgut tot l’esforç, caldria tornar a refer el camí la propera nit humida de lluna plena.\n‹ Consulta per la independència\nVeig en cinemascop les idees brillants de l’oblit ›


Psicologia Vic - Laura FabrÃ© Calonge - Preguntes freqÃ¼ents\nPsicologia SanitÃ ria\nFormaciÃ³ a mida\nQÃ¼estions Ã¨tiques de l'evaluaciÃ³ psicolÃ²gica\nQuÃ¨ Ã©s un psicÃ²leg?\nEl psicÃ²leg Ã©s un professional qualificat que ha rebut formaciÃ³ universitÃ ria en Psicologia. La psicologia Ã©s la ciÃ¨ncia que estudia els processos mentals en les dimensions cognitiva (pensaments), afectiva (emocions) i comportamental (conducta), tan en el seu desenvolupament normal com en casos on es detectin funcionaments anÃ²mals, desadaptatius i/o patolÃ²gics. El psicÃ²leg disposa de models explicatius per aquests tipus de conducta patolÃ²gica i de les tÃ¨cniques adequades per a la seva avaluaciÃ³, diagnÃ²stic i tractament. Per tant, intentarÃ ajudar a resoldre aquelles dificultats que puguin interferir en el desenvolupament de la persona i en les seves relacions interpersonals. Dâ€™aquesta manera, el psicÃ²leg podrÃ ajudar tant a persones que es trobin en un moment difÃcil de la seva vida o sâ€™hagin dâ€™afrontar a un problema que no saben com resoldre, com a persones que presentin un trastorn psicopatolÃ²gic (de carÃ cter lleu a greu).\nQuina Ã©s la diferÃ¨ncia entre un psiquiatre i un psicÃ²leg?\nEl psiquiatre Ã©s un professional qualificat que ha realitzat la formaciÃ³ universitÃ ria en Medicina. Els psiquiatres estudien i tracten els processos biolÃ²gics relacionats amb la salut mental. A banda de lâ€™estudi de les malalties que puguin ocasionar el trastorn mental, la seva terÃ pia presenta una major tendÃ¨ncia a la farmacologia, receptant fÃ rmacs que puguin millorar els sÃmptomes dels trastorns mentals als quals van prescrits i acompanyant-se, en algunes ocasions, de terÃ pia psicolÃ²gica bÃ sica. En la majoria de casos perÃ², la terÃ pia psicolÃ²gica Ã©s derivada al psicÃ²leg sanitari/clÃnic. Dâ€™aquesta manera, psicÃ²legs i psiquiatres sÃ³n efectius per a la majoria de trastorns que exigeixen dâ€™un equip multidisciplinar. Cal tenir en compte perÃ², que el psicÃ²leg no ha cursat una formaciÃ³ universitÃ ria en Medicina i que per tant, en lâ€™actualitat encara no pot procedir a la recepta de psicofÃ rmacs (si bÃ© Ã©s cert que tÃ© coneixement de les diferents tipologies que existeixen i del seu efecte sobre els pacients). Aquesta informaciÃ³ permet al psicÃ²leg complementar el tractament i poder procedir a la derivaciÃ³ del pacient quan ho consideri necessari. En la majoria dâ€™ocasions, el psicÃ²leg Ã©s capaÃ§ de detectar si la medicaciÃ³ receptada pel psiquiatre ha deixat de ser eficaÃ§ per la persona per a controlar i/o estabilitzar la simptomatologia del trastorn o li genera reaccions adverses. En aquests casos, es recomanarÃ al pacient que acudeixi al seu psiquiatre de referÃ¨ncia a fi que pugui revisar-li la medicaciÃ³ actual i procedir si ho considera convenient, a una nova prescripciÃ³ farmacolÃ²gica.\nCom i quan pot ajudar un psicÃ²leg?\nÃ‰s habitual dubtar sobre la necessitat de solÂ·licitar suport psicolÃ²gic, bÃ© perquÃ¨ moltes vegades tendim a treure importÃ ncia als problemes pensant que nosaltres mateixos els podrem resoldre o bÃ© perquÃ¨ creiem que ningÃº ens podrÃ ajudar. La figura del psicÃ²leg no nomÃ©s Ã©s Ãºtil per a ajudar al pacient en moments crÃtics o quan hi ha presÃ¨ncia dâ€™un trastorn psicopatolÃ²gic, sinÃ³ que tambÃ© pot proporcionar suport en moments puntuals a fi de prevenir futurs problemes. Mai Ã©s aconsellable esperar a arribar a una situaciÃ³ lÃmit per a solÂ·licitar ajut professional. Parlar amb un psicÃ²leg permetrÃ al pacient comunicar les seves experiÃ¨ncies, expressar emocions, aclarir el perquÃ¨ dels seus actes i rebre recolzament. Lâ€™objectiu principal del psicÃ²leg, mitjanÃ§ant la psicoterÃ pia, Ã©s facilitar a la persona lâ€™assoliment dâ€™un estat de benestar a travÃ©s dâ€™un canvi en la seva conducta, actituds i pensaments.\nQui pot necessitar anar al psicÃ²leg?\nÃ‰s un error generalitzat el fet de creure que la terÃ pia nomÃ©s Ã©s adequada per a moments de crisis o per a persones amb greus problemes mentals. En contraposiciÃ³ a aquestes creences, podrÃem dir que en determinats moments de la vida tots podem necessitar un professional que ens orienti i acompanyi en un procÃ©s puntual com pot ser, per exemple, la presa de determinades decisions. Cal tenir en compte que moltes vegades el quÃ¨ passa al nostre voltant ocorre de forma diferent de com ens agradaria que fos. Els intents de canvi poden resultar poc satisfactoris i poden generar tensiÃ³, frustraciÃ³, tristesa, desorientaciÃ³, etc. En aquests casos, lâ€™assessorament individualitzat dâ€™un professional i lâ€™aplicaciÃ³ de tÃ¨cniques Ãºtils per la situaciÃ³ que genera dificultats, pot evitar un patiment innecessari.\nEn quÃ¨ consisteixen les sessions i quina durada tenen?\nLes sessions sÃ³n un espai personal, majoritÃ riament individualitzat, on a travÃ©s del diÃ leg entre el pacient i el psicÃ²leg aquest podrÃ detectar la situaciÃ³ conflictiva que interfereix negativament en la seva vida quotidiana i decidir quins mitjans utilitzarÃ per a poder-lo ajudar a superar aquesta situaciÃ³ de forma exitosa. Aquesta intervenciÃ³ doncs, estÃ dirigida a augmentar el benestar emocional des de la primera visita. NomÃ©s en casos concrets, podria ser necessari administrar alguna prova psicomÃ¨trica pel correcte establiment del diagnÃ²stic. En aquests casos, el psicÃ²leg indicarÃ al pacient quines instruccions ha de seguir per a la seva realitzaciÃ³. Tenint en compte les caracterÃstiques de les sessions, Ã©s necessari que el pacient es mostri receptiu i colÂ·laborador amb tot allÃ² que se li demani. Generalment, la durada de les sessions serÃ dâ€™una hora (en casos excepcionals o bÃ© en les sessions que sâ€™administrin tests, la durada podria ser fins a un mÃ xim de dues hores).\nEn funciÃ³ de cada pacient i de la problemÃ tica que presenti, es decidirÃ quin Ã©s el nombre de sessions adequat per a la resoluciÃ³ del problema. Si es tracta dâ€™un problema o dubtes molt puntuals, amb poques sessions es poden resoldre, perÃ² si es tracta de problemes que formin part dâ€™un trastorn psicopatolÃ²gic molt cronificat, probablement el tractament requerirÃ una durada mÃ©s llarga i dâ€˜una implicaciÃ³ major per part del pacient. No obstant, les terÃ pies no necessÃ riament han de ser llargues. Tal com assenyalÃ vem, la durada del tractament dependrÃ de molts factors: el tipus de problemÃ tica que es presenta, si hi ha mÃ©s dâ€™un problema, el temps que fa que es pateix, la confianÃ§a en el canvi i el nivell dâ€™implicaciÃ³ de la persona en el tractament, etc. Es podria entendre com a una psicoterÃ pia breu aquella que sâ€™efectua en un nombre total dâ€™entre 9 i 12 sessions.\nLa freqÃ¼Ã¨ncia de les visites tambÃ© dependrÃ del tractament, dels objectius plantejats i de les necessitats de cada persona. En general, la freqÃ¼Ã¨ncia sol ser setmanal o quinzenal. Una vegada finalitzat el tractament, es proposaran algunes visites de seguiment (mensuals, trimestrals i/o semestrals).\nPer a resoldre el problema en qÃ¼estiÃ³, el psicÃ²leg treballarÃ per tal dâ€˜elevar el nivell de consciÃ¨ncia de la persona de manera que sigui capaÃ§ dâ€™identificar de forma clara: quÃ¨ sent, pensa, desitja/no desitja, quÃ¨ Ã©s exactament el quÃ¨ el preocupa, quÃ¨ Ã©s el que vol aconseguir, etc.. A partir dâ€™aquÃ, es treballarÃ per canviar les creences i pensaments limitadors, ajudant a la persona a percebre el quÃ¨ ocorre al seu voltant des de noves perspectives, potenciar al mÃ xim els seus recursos personals, millorar les seves habilitats socials i ajudar-lo a emprendre determinades accions, assolint els objectius que es plantegi.\nTambÃ© pot ser de gran utilitat ensenyar a la persona a crear experiÃ¨ncies emocionals correlatives que lâ€™ajudin a assimilar, en circumstÃ ncies mÃ©s favorables, situacions emocionals que no va poder gestionar adequadament en el passat, aconseguint modificar de forma positiva la seva manera de percebre aquesta realitat.\nÃ‰s necessÃ ria la medicaciÃ³ en tots els casos?\nNo sempre Ã©s necessari prendre medicaciÃ³. NomÃ©s en aquells casos on desprÃ©s de lâ€™avaluaciÃ³ diagnÃ²stica sâ€™hagi considerat oportÃº combinar el tractament psicolÃ²gic amb el psiquiÃ tric, els diferents especialistes procediran a realitzar un treball coordinat. Cal tenir molt en compte que en moltes ocasions, aplicar Ãºnicament un tractament farmacolÃ²gic no permetrÃ la superaciÃ³ definitiva del problema. AixÃ doncs, Ã©s important assenyalar que en moltes ocasions pot resultar necessari combinar els dos tipus de tractament, el farmacolÃ²gic i el psicolÃ²gic. Quan el pacient presenti objectives millores al llarg del tractament, es recomanarÃ visita amb el seu psiquiatre de referÃ¨ncia per tal que aquest acabi de valorar si es pot procedir a una reducciÃ³ gradual de la medicaciÃ³, i aixÃ progressivament fins a poder aconseguir un abandonament total dâ€™aquesta. TambÃ© poden haver-hi casos, en els que tal com sâ€™indicava anteriorment, es pugui prescindir de prescriure al pacient cap tipus de tractament farmacolÃ²gic.\nLes meves dades i la documentaciÃ³ que aporti, serÃ tractada de forma confidencial?\nPer exercir com a psicÃ²leg Ã©s necessari estar colÂ·legiat. Un dels deures de lâ€™exercici professional Ã©s la confidencialitat de les dades que es tractin durant el procÃ©s de treball. Tota la informaciÃ³ obtinguda durant lâ€™avaluaciÃ³ i la terÃ pia Ã©s totalment confidencial excepte quan la llei ens obligui a informar el respecte (casos de maltractament, abÃºs sexual a menors, etc) o el client tingui intenciÃ³ de causar un greu dany a ell mateix o als altres.\nQÃœESTIONS ÃˆTIQUES DE l'AVALUACIÃ“ PSICOLÃ“GICA\nEl codi deontolÃ²gic dels psicÃ²legs regula el comportament de lâ€™exercici professional dels psicÃ²legs. Entre els principis generals dâ€™actuaciÃ³ del psicÃ²leg hi ha: el respecte per la persona, la protecciÃ³ dels drets humans, el principi de responsabilitat, la sinceritat envers els pacients, la prudÃ¨ncia en lâ€™aplicaciÃ³ dâ€™instruments i tÃ¨cniques, la competÃ¨ncia professional, la solidesa de la fonamentaciÃ³ objectiva i cientÃfica de les seves intervencions professionals, etc.\nAixÃ doncs, Ã©s obvi que la tasca de lâ€™avaluaciÃ³ psicolÃ²gica exigeix una responsabilitat social i personal que ha de ser assumida pel psicÃ²leg. Qualsevol acciÃ³ psicolÃ²gica ha dâ€™estar degudament justificada i ha de tenir el consentiment de la persona que sâ€™ha dâ€™avaluar. El psicÃ²leg ha de ser competent en el procÃ©s dâ€™avaluaciÃ³ i especialista en la utilitzaciÃ³ dâ€™aquells mÃ¨todes, instruments, tÃ¨cniques i procediments que empri. La selecciÃ³ dels instruments i tÃ¨cniques que utilitzarÃ es farÃ dâ€™acord amb el nivell de competÃ¨ncia requerida per cadascun dâ€™aquests. Els resultats de lâ€™avaluaciÃ³ han de ser considerats confidencials, Ã©s a dir, que ha de quedar garantit el secret professional del material derivat de les consultes rebudes.\nCodi deontolÃ²gic dels PsicÃ²legs


La Nit de l'Esport — Ajuntament de Rubí\nLa Nit de l'Esport en imatges\nSou a: Inici / La Nit de l'Esport\nEl 2018, Rubí va recuperar La Nit de l’Esport, un esdeveniment en forma de gala que va homenatjar els clubs, entitats, associacions i esportistes de la ciutat que van registrar èxits durant la temporada 2017-2018. La intenció va ser posar en valor la tasca de les entitats en el foment de l’esport des de la base i dels valors associats.\nPer premiar els diferents clubs es va crear el trofeu Rubeo d’Or, amb el qual es van distingir les entitats i les persones esportistes que es van imposar en les seves competicions durant la passada temporada. A la gala, que va tenir lloc el 9 de novembre de 2018, hi van ser presents tots els clubs i associacions de la ciutat, així com esportistes nascuts o empadronats a Rubí que optaven a aquest reconeixement.\nLa Nit de l’Esport també va tenir un reconeixement cap al Real Betis Balompié, en agraïment a la participació d’aquest club a la celebració del 50è aniversari de l’Olímpic de Can Fatjó. A més, es tracta d’una entitat que compta amb un important nombre de seguidors a Rubí.\nLa cerimònia, conduïda pel periodista de TV3 i Catalunya Ràdio Bernat Soler, va tenir lloc al Teatre Municipal La Sala. L'anterior edició, celebrada l'any 2005, també es va desenvolupar en aquest espai. Després de la gala, els esportistes van gaudir d'una recepció a El Celler.\nLa Nit de l’Esport en imatges\nDescarrega't les fotografies de la gala\nBases reconeixements Nit de l'Esport de Rubí. Trofeu Rubeo d'Or


DEMÀ DIMARTS 25, PLE ORDINARI DE MARÇ | CRONISTA DE GATA DE GORGOS\nDEMÀ DIMARTS 25, PLE ORDINARI DE MARÇ\nDemà dimarts 25 de març, últim dimarts de mes impar, hi haurà ple de l’Ajuntament\nL’orde del dia porta temes interessants. Començarà amb el capítol habitual de Despatx ordinari. Al capítol central, la cultura i el protocol seran els protagonistes. Primer, amb l’acceptació de la donació de la biblioteca "Rosario Diego". Segon, amb la proposta d’iniciar els tràmits i nomenament d’instructor i secretari per al nomenament d’En Josep Ferrandis Ginestar com Alcalde Honorífic de Gata de Gorgos. Tercer, es tractarà l’alteració del terme municipal. Dos mocions tancaran aquesta part central: primera, la reclamació al Govern espanyol d’un fons d’inversió en obra pública de 10.000 milions d’euros per a la nostra autonomia, i segona, la moció en contra de les prospeccions d’hidrocarburs al golf de València.\nAl capítol d’Hisenda, hi ha una proposta d’aprovació del Reconeixement extrajudicial del crèdit segon de 2014 i les propostes d’aprovació inicial de quatre expedients de modificació de crèdit, del 5é al 8é de 2014. També es tractarà, amb proposta de modificació, l’Ordenança Fiscal Reguladora de l’Impost sobre Béns Immobles, més coneguda com IBI.\nA més, el plenari tractarà la proposta d’aprovació del conveni de col·laboració amb la Diputació per a l’adhesió al Pla Modernitza 7.0, gestió patrimonial. Al capítol de Medi Ambient, es tractarà el Reglament d’Abocaments a la Xarxa de Clavegueram de Gata de Gorgos. En Sanitat, la Reclamació de la devolució de l’impost IVMDH (cèntim sanitari).\nAcabarà el plenari amb els ASSUMPTES D’URGÈNCIA, els PRECS I PREGUNTES i -amb el permís de l’alcaldessa- de la intervenció del públic, s’hi ha algú que vol intervindre.\nFONT: Orde del dia, Ple, Ajuntament de Gata.


Mor un jove en sortir de la via amb el cotxe a l'N-II a l'entrada de la Jonquera - Diari de Girona\nMor un jove en sortir de la via amb el cotxe a l'N-II a l'entrada de la Jonquera\nEls Mossos investiguen les causes del sinistre i la identitat de la víctima, ja que no duia documentació · És el tercer accident mortal del 2018\neva batlle la jonquera 08.02.2018 | 09:07\nL´estat del vehicle després de l´accident ocorrregut Josep Ribas-Falgués\nUn jove va morir la matinada de dimarts a dimecres en un accident de trànsit a l'N-II al seu pas per la Jonquera. El sinistre mortal va consistir en una sortida de via d´un Fiat 500 de color blanc, que duia plaques franceses.\nDe moment es desconeix la identitat del finat perquè no portava documentació a sobre. Els Mossos d´Esquadra estan investigant qui era.\nL'accident mortal es va produir quan faltaven pocs minuts per a les quatre de la matinada al punt quilomètric 773 al terme municipal de La Jonquera, a l´entrada del municipi i a prop d´una rotonda.\nPer causes que encara s´estan investigant, un turisme va sortir de la carretera, va fregar contra un fanal i, com a conseqüència, el conductor i únic ocupant del vehicle va perdre la vida. Els serveis mèdics del SEM malgrat els intents no van poder reanimar-lo.\nLa víctima mortal és un home, aparentment d'entre 20 a 30 anys.\nArran de la incidència, es van activar tres patrulles dels Mossos d'Esquadra, una dotació dels Bombers, dues ambulàncies del SEM i la Policia Local de la Jonquera.\nQuant a l'afectació viària, no va produir-se´n cap derivada d´aquest accident de trànsit, segons informa el Servei Català de Trànsit.\nEs tracta del tercer accident de trànsit mortal a les comarques de Girona d'aquest any 2018. El primer de l'any també va succeir a la comarca de l'Alt Empordà i va tenir lloc al municipi de Llançà, el dia 16 de gener. Una veïna de Llançà de 66 anys va morir en un xoc frontal a l´N-260.\nEl segon sinistre mortal va ser el 21 de gener. Va morir un motorista de 72 anys a la GI-555, coneguda com a l´altra carretera de la Vergonya, a Riudarenes.


Un aniversari científic per a cada dia de l’any. :: Calendario Cientifico Escolar\nCalendario Cientifico Escolar\nUn aniversari científic per a cada dia de l’any.\nEl Calendari Científic Escolar està dirigit principalment a l’alumnat d’educació primària i secundària obligatòria. Cada dia s’ha recollit un aniversari científic o tecnològic com, per exemple, naixements de persones d’aquests àmbits o commemoracions de troballes destacables.\nEl calendari s’acompanya d’una guia didàctica amb orientacions per al seu aprofitament educatiu transversal a les classes. Aquestes propostes didàctiques parteixen dels principis d’inclusió, normalització i equitat i s’acompanyen de pautes generals d’accessibilitat. Per a això, es proporcionen tasques variades que inclouen un ampli rang d’habilitats i nivells de dificultat i que, desenvolupades de manera cooperativa, permeten que tot l’alumnat faci aportacions útils i rellevants.\nPer afavorir la seva difusió i la utilització a les aules, tots els materials estan traduïts a diverses llengües: castellà, gallec, euskera, català, asturià, aragonès, anglès, francès, esperanto i àrab.\nLa informació amb els aniversaris diaris i les il·lustracions que els acompanyen estan disponibles en obert en aquest repositori. A més, es poden descarregar el calendari i la guia (maquetats en pdf i text pla) des de la pàgina web de l’IGM (http://www.igm.ule-csic.es/calendario-cientifico).\nAquesta iniciativa pretén contribuir a apropar la cultura científica a la població més jove i crear referents el més propers possibles per a ells. Per això, s’ha fet un esforç més gran en donar a conèixer persones i troballes de el present que constitueixin referències per als joves i, a el mateix temps, donin una visió de dinamisme i actualitat. S’ha prestat especial atenció a l’foment d’un llenguatge no sexista i a l’augment de la visibilitat de les dones científiques i tecnòlogues, per posar a disposició models referents que promoguin les vocacions cientificotècniques entre les nenes i adolescents. També s’ha posat un èmfasi particular en divulgar l’activitat investigadora dels centres públics espanyols.


Apotheke Dettwiller França - Ofertes d'hotels amb els MILLORS DESCOMPTES EN LÍNIA\nAllotjaments a Dettwiller\nDettwiller, Dettwiller, França - Veure al mapa\nMés informació sobre Apotheke\nSi el que està buscant és per un hotel ben situat a Dettwiller, no busqui més enllà de Apotheke. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApotheke ofereix un servei impecable i compleix amb totes les exigències dels més experimentats viatgers. Instal.lacions de barbacoa són només algunes de les comoditats que fan que Apotheke sigui diferent dels altres hotels de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Apotheke és una elecció inteligents per a viatgers a Dettwiller, i ofereix una estada relaxant i sense molèsties.


Millores a Tresorwin en l'edició 2011\n1. Informes comparatius amb l'exercici anterior\nDins de la bateria d'informes de comptabilitat s'ha afegit una opció que són els comparatius. Ara més que mai entenem que és una eina imprescindible poder mirar endarrere i poder extreure dades que ens permetin un bon anàlisi de la situació actual. I la primera opció dins d'aquest submenú és l'informe comparatiu amb l'exercici anterior.\nEn aquest nou informe presentem les dades d'explotació –ingressos i despeses– del exercici en curs i de l'anterior, mostrant la diferència en valor i percentualment.\nTambé notareu que al costat de cada columna se n'ha afegit una altra que ens ensenya el tant per cent sobre les vendes ("% s/I").\n2. Informes comparatius amb varis exercicis\nEn la mateixa línia del comparatiu amb l'exercici anterior presentem també aquest altre informe que va una mica més enllà i ens permet fer l'evolutiu de l'explotació, però de varis períodes endarrere. Amb la idea clara que per saber on som ens cal saber d'on venim.\nPodem escollir quants exercicis volem visualitzar en línia, però cal tenir en compte que en l'opció per pantalla o per impressora el màxim serà de cinc anys per raons òbvies d'espai, no obstant podrem arribar a demanar veure deu anys consecutius sempre que s'esculli l'opció de l'Excel. Tresorwin limitarà sempre el número d'anys anteriors als que hi hagi disponibles.\nAl fer aquest informe comparatiu de varis anys anteriors, ens hem trobat que se'ns pot presentar la situació de comparar comptabilitats amb diferents plans comptables (anteriors i posteriors al Canvi del PGC de 2007), i en aquest cas intentem fer les conversions automàtiques pertinents.\n3. Traspàs de previsions a l'exercici següent\nA partir d'aquesta Edició 2011 del Tresorwin s'ha creat un opció única per fer els traspassos entre un exercici i el seu precedent un cop fet el pre-tancament i fins que no realitzem la regularització i tancament definitius.\nPel que fa a les previsions de cobrament i pagament, s'observa que hi ha una opció on podem senyalar que volem actualitzar les previsions, i aleshores ens deixa acotar un rang de dates de previsions pendents a tenir en compte per fer el traspàs. Això ens servirà per si volem, per exemple, eliminar les previsions de 2009 i/o anteriors a la data li diriem "des de 01/01/2010" i així el 2011 ja ens quedaria net de les previsions d'exercicis d'anys anteriors que anéssim arrossegant.\nIgualment aquest procés de traspàs el podrem executar tantes vegades com desitgem, i en cada ocasió traspassarem a l'exercici següent les noves previsions que s'hagin generat, les que haguem saldat i/o eliminat també quedaran saldades i/o eliminades a l'exercici següent.\nAmb aquestes opcions, l'enllaç a nivell de previsions entre els exercicis comptables consecutius ja no serà un obstacle i l'usuari tindrà un millor control.\n4. Traspàs d'estocs, ofertes, comandes i albarans a l'exercici següent\nAquesta nova opció també ens permetrà decidir dels documents de gestió tals com les ofertes, comandes i albarans, tant de compra com de venda, quins volem traspassar al nou exercici.\nAl igual que passava en el cas anterior, l'usuari podrà decidir per cada tipus de document entre quines dates volen que siguin traspassats (deixant els de fora del interval al marge i per tant ja no traspassats al nou exercici).\nTambé els canvis que s'hagin produït a nivell de moviment de l'estoc quedaran reflectits al nou any amb la opció que ens permet actualitzar els saldos inicials dels productes.\nMés enllà de fer-nos més fàcil el poder arrossegar documents d'un any a l'altre, aquesta opció ens permetrà poder afegir un document un cop fet el pre-tancament que posteriorment traspassarem i podrem utilitzar-lo a l'exercici següent.\n5. Altes d'auxiliars un cop fet el pre-tancament\nJa a partir de la Edició 2011 del Tresorwin, s'ha fet un avanç important en el control de les altes de les fitxes dels auxiliars un cop fet el pre-tancament. Si fins ara ens veiem obligats quan volíem obrir un nou auxiliar (client, proveïdor,...) a mirar en ambdues comptabilitats –l'exercici en curs i l'anterior– que el codi a ocupar estigués lliure i tenir cura de repetir l'alta en els dos anys, ara ja serà el propi Tresorwin qui s'encarregarà de dur aquest control i fer aquesta tasca.\nSi donem d'alta una nova fitxa d'auxiliar en el exercici pre-tancat (per exemple un client en el 2010), el programa en primer lloc mirarà que aquest codi no estigui essent usat en l'exercici següent, en cas d'estar-ho no ens deixarà fer l'alta amb aquest número i ens traurà el següent missatge d'avís:\nSi aquest codi també està lliure a l'exercici següent, quan fem l'alta se'ns replicarà en el exercici següent, de manera que per exemple el nou client quedarà donat d'alta al 2010 i al 2011 simultàniament i amb la mateixa codificació.\n6. Escollir informació bancària en la factura\nAquesta funció ens permet escollir de les formes de pagament/cobrament que hi ha al programa, indicar si volem en cadascuna d'elles que en la factura s'ensenyi les dades bancàries del emissor de la factura, és a dir la vostra, o si voleu que es mostri la compta del client. (podeu accedir-hi per auxiliars/llista d'auxiliars/formes de pagament (PAGFORM)).\nAixò ens permetrà, normalment, escollir que en la forma de pagament "transferència" surtin impreses les dades bancàries de la entitat nostra on volem que ens facin l'ingrés. Que quan escollim la forma de "domiciliació bancària" surtin les dades del banc del client on els hi girarem el rebut. O en altres formes com "enviar xec" no surti cap dada bancària.\n7. Informes d'estocs: valorats per FIFO o per preu de compra\nEn aquesta versió, quan s'accedeix al informe dels estocs, veurem que hi ha dues formes de valorar-los: FIFO o per preu de compra.\nLa valoració FIFO (First In First Out), és la correcta oficialment, però per a poder-la realitzar, Tresorwin necessita que s'hagin introduït també les compres per saber-ne el preu de compra dels materials, i si ens manca aquesta informació aleshores surt el rètol "Falten Dades".\nPer aquells que no feu servir l'apartat de les compres, us oferim la possibilitat de continuar obtenint la valoració de l'estoc a partir del preu de compra, dada que el programa obtindrà de la fitxa del producte en la casella de "preu compra".\n8. Informe d'estocs: filtres per famílies i per data\nAra podem obtenir les dades de l'informe dels estocs podent filtrar per una família determinada d'articles, és a dir acotant que només surtin els articles que en al seva fitxa tenen informat que pertanyen a una determinada família de productes.\nIgualment, també s'ha afegit el filtre de la data, que ens permet obtenir la informació de l'estoc que hi havia en un dia determinat, encara que tinguem informació (factures i/o albarans) amb dates posteriors que seran omeses.\n9. Informes d'estocs: impressió en format Excel\nAra teniu la possibilitat de poder obtenir l'informe dels estocs en format de fulla de càlcul (seleccionant "enviar a Excel") per a una millor manipulació de les dades i/o enviament per correu electrònic.\n10. Nova finestra de consulta de les previsions\nHem fet un canvi molt significatiu en la pestanya de previsions, refent la finestra que s'obre per consultar les dades de l'interior de la cel·la (botó dret o barra del espai). Aquests no només són canvis estètics, sinó que a més tenen una transcendència en quant al funcionament.\nD'entrada aquesta nova finestra és dimensionable, això vol dir que l'usuari la pot fer tan gran com vulgui, estirant per la cantonada.\nIgualment, la informació que s'hi mostra pot ser ordenada segons el criteri que es vulgui, només punxant sobre el títol de la columna (amb un doble click invertirem l'ordenació entre ascendent i descendent).\nFinalment, també s'hi ha afegit el botó del filtre (icona del embut) que ens permet establir uns criteris molt més exactes per a localitzar una previsió en concret.\n11. Impressió massiva de rebuts\nS'ha afegit la possibilitat d'imprimir massivament un rang de rebuts, sempre i quan les previsions corresponents hagin estat generades des de la facturació. Això vol dir que amb aquesta simple opció podrem escollir tots els rebuts que volem imprimir que estiguin dins del rang d'unes determinades dates o els rebuts generats des d'una factura en concret fins una altre.\nA més, podrem acotar encara més els rebuts que volem imprimir poden seleccionar que només tingui en compte els d'una sola entitat bancària (o caixa en efectiu) i/o d'una determinada forma de pagament.\n12. A facturació, poder limitar el número de caràcters per línea en l'edició dels documents (factures, albarans, comandes i ofertes)\nDonat la flexibilitat de disseny de documents que permet Tresorwin, sovint quan estem escrivint text en un document, ja sigui factura, albarà, comanda o oferta, l'usuari no sabia fins on podia escriure, és a dir on estava el "tope" que després realment sortiria imprès en el document. Doncs aquest assumpte queda resolt amb la nova versió que permetrà al usuari ajustar en cada cas (empresa) i per cada document, el número de línies que vol que el programa li deixi escriure quan està editant una factura, albarà…\nAquesta operació es realitzarà a través de la eina externa "Impfact.exe" la qual un cop executada i escollida la empresa que volem, ens sortirà una graella on en les darreres línies veureu la referència a cadascun dels documents i per a cadascun d'ells podrem assignar-li un número determinat de caràcters (d'acord amb la impressió física del document). En l'exemple estem limitant la edició a 74 caràcters per línea.\n13. Asteriscs en dades bancàries en impressió de factura\nPer augmentar la seguretat ens les factures que enviem als nostres clients, hem incorporat la possibilitat que les dades bancàries del client a l'hora d'imprimir-se en la factura, no surti tot la compta completa i una part quedi oculta sota asteriscos (deixem els darrers dígits per tal que el client que rep la factura identifiqui que és el seu número de compta).\nAquesta opció la podem opció la podem activar o desactivar anat al menú de comptabilitat "Arxiu/configuració/De la empresa", tal i com es mostra en la imatge (sense marcar ocultarà la CCC del client parcialment en factura):\nQuedant en les factures de la següent forma:\n14. Botons per validar i cancel·lar previsions més separats\nQuan després d'acabar la entrada d'un assentament o de fer una factura ens apareix la finestra per anotar la previsió de cobrament o pagament d'aquesta, hem separat els botons que serveixen per a validar aquesta previsió i per a anul·lar-la (és a dir no desar-la), ja que fins ara estaven l'un al costat de l'altre i sovint podia conduir al error humà en la mecanització.\n15. Correccions de correccions\nEn la versió del 2011 del Tresorwin hi ha una novetat molt destacable, que supera un dels inconvenients en l'ús de la comunicació de dades entre el professional i el seu client mitjançant les trameses de dades, en comptes de les còpies de seguretat.\nEs tracta ni més ni menys de la possibilitat que té el professional, de poder corregir de nou o eliminar un assentament que prèviament ja havia corregit i enviat al seu client. Fins abans d'aquesta versió quan l'assessor corregia un assentament o en feia un de nou, un cop l'enviava al seu client empresa, també per a ell quedava aquesta captura bloquejada i ja no podia mai més ni corregir-la ni eliminar-la. Aquesta situació provocava que si un assessor es veia en la necessitat de corregir un assentament ja enviat al seu client empresa (marcat amb el sobre amb la línea vermella sota) no ho podia fer.\nAra amb la Edició del 2011, el professional pot tornar a corregir un assentament tantes vegades como vulgui, sense cap impediment, i sempre que enviï de nou una tramesa de correccions al seu client, aquest al incorporar-la se li actualitzarà l'assentament conforme la última modificació que hagi fet el professional.\n16. Analítica y previsions en les correccions\nÍntimament relacionada amb la millora anterior, us presentem aquesta. Amb aquesta nova prestació, un cop més, potenciem l'ús de la comunicació entre empresa i assessor pel canal de les trameses de dades, doncs superem de nou una barrera que podia dificultar l'ús d'aquest sistema: Les previsions i l'analítica.\nAra quan l'assessor, des de la seva versió, modifiqui un assentament o en generi un de nou, si aquest hi porta vinculat una previsió de pagament/cobrament o una imputació analítica, Tresorwin les tindrà en compte per quan s'enviïn les correccions al client amb tota la informació.\nSi corregim un assentament amb una previsió i la previsió se'ns altera (canvi d'import total per exemple) o en fem un de nou que generi una nova previsió. En enviar-la al nostre client, també se li canviarà la previsió conforme a la nostra entrada o li apareixerà la nova previsió relativa a la captura que haguem fet des de la versió assessor.\nPel que fa a la analítica, igualment si corregim un apunt del nostre client que té imputació analítica (o sigui que usa comptes del grups 6 o 7) aleshores a la versió assessor també s'obrirà la finestra relativa a l'analítica. En aquest cas l'assessor pot fer-ne la distribució segons les variables de l'analítica, si la coneix, o senzillament deixar-la a zero, de manera que quan el client rep la tramesa de correccions també hi viatja l'analítica (ja sigui per modificar una entrada existent o per crear-ne una de nova), i en aquest cas, l'usuari de l'empresa una vegada rebuda la tramesa pot anar a veure les imputacions analítiques per completar-ne la tasca (assignar-les a les variables que corresponguin).\nPer descomptat si l'assessor fa un nou assentament, quan envia les correccions no només hi va el registre comptable, sinó que l'empresa en rebre-ho també incorporarà la corresponent anotació analítica.\nAquesta millora juntament amb l'anterior, fa que Tresorwin superi definitivament els darrers obstacles que frenaven en alguns casos l'ús de les trameses de dades entre el despatx del professional i les seves empreses. Amb aquestes novetats les avantatges del sistema de trameses enfront del tradicional i obsolet sistema de còpies de seguretat són múltiples: no aturem al client, podem seguir treballant en paral·lel, tenim la certesa que l'empresa no ens modificarà les dades un cop ens les ha enviades (és a dir fiabilitat de la informació rebuda i enviada)\nDes de Tresor, S.L. recomanem als nostres despatxos, assessors, gestors,... que si encara funcionen amb el tradicional sistema de comunicació a través de còpia de seguretat, facin el salt endavant i canviïn a les trameses de dades.\nSi necessiteu resoldre dubtes sobre el funcionament d'aquesta dinàmica no dubteu en dir-nos-ho al servei tècnic de Tresor, S.L. i amb molt de gust us explicarem amb tot luxe de detalls els mecanismes d'aquest sistema, ara si, molt més eficaç!\n17. Previsió d'Explotació\nEnguany hem creat una nova prestació per ajudar i facilitar la tasca dels nostres despatxos de professionals, amb la clara idea de proporcionar més dades a l'hora de fer un millor anàlisi de les seves empreses i poder prestar un millor servei als vostres clients.\nEs tracta d'una nova eina que trobareu només en la versió "assessor" al menú de "professional", anomenat "previsions d'explotació".\nUs apareixerà una nova finestra on podreu informar d'una en una, a totes les comptes d'explotació el valor que s'estima hauria de ser previst per l'exercici en curs. Tal i com mostrem en la següent imatge:\nDe manera que d'una ràpida ullada ja podreu veure la diferència entre l'exercici en curs, la previsió i també la diferència entre les comptabilitats dels dos anys.\nA banda de la informació que podeu veure per pantalla, també hi ha associats uns informes. Un d'ells ens permet acotar la comparativa en un determinat interval de dates, per exemple de gener a març (primer trimestre) o bé per mesos.


El reporter del setembre\na la Font Trobada de Folgueroles\nUn cel clar, diàfan, va donar la benvinguda a la Matinal al parc a l’Espai Natural de les Guilleries Savassona que enguany ha donat el tret de sortida a la 6a edició del programa Viu el parc. La pluja de dissabte va espolsar arbres i herbetes de qualsevol resquill de pols i va deixar una agradable olor de verd. Amb l’escenari ben endreçat, la festa ja tenia, si més no, un bon començament.\nAbans de dos quarts d’onze, hora prevista per l’inici de les activitats, ja arribaven les primeres colletes de gent jove, a peu, per la qual cosa pensem que venien de Folgueroles mateix, a provar el muntatge del circuit d’aventura. Rodabosc havia muntat un rocòdrom, pont penjat i tirolina amb tots els ets i uts. Els primers s’hi vam poder aventurar a pler, cap a migdia hi va haver una mica més de cua. A uns metres del circuit, el taller de tir amb arc, posava a prova el bon pols i l’agudesa visual.\nTambé des de primera hora, l’activitat ja havia començat als diferents tallers. Rosa Garcia i cia, va fer un acurat muntatge de la història de la terrissa amb imatges i peces autèntiques, a la vegada que permetia a qui ho volgués experimentar amb diferents tècniques de modelatge, des del xurro, al torn, passant per la planxa.\nL’Obrador va instal·lar la seva Cuina de joguines, de la qual el plat estrella va ser l’equilibrista. Amanits d’una manera o d’una altra, els inquiets saltimbanquis van ser motiu de satisfacció pels cuiners i cuineres que no es cansaven de contemplar l’agilitat, l’agosarament i vistositat dels seus guisats.\nFes-t’ho com vulguis proposava fer aquella cosa que quan al llegir un llibre no el poguéssim acabar, ens estalviaria de dur-lo per tot arreu amb el dit a la plana on ens havíem quedat: un punt de llibre. Aquesta pràctica eina es feia en suport transparent, estampada amb diversitat de formes i colors aplicats amb tampons i segells fets amb material reciclat.\nI.al punt el migdia, vam engegar la 1a Font de poemes, conduïda per Isabel Cabós. Es tractava de llançar-se a l’arena recitant poemes propis o bé amb la lectura dels versos d’altri. I qui no en duia cap de preparat, podia treure’n un a l’atzar del cofre dels pomes. Hi havia dos cofres, un per als grans i un altre pels més menuts. No és que hi haguessin empentes per recitar, però per se la primera vegada, no va estar gens malament.\nRiu, música popular i tradicional, reinterpretada, reversionada, en flux constant com els agrada definir-se. Riu són un sextet de joves músics que interpreten les cançons tradicionals catalanes de manera innovadora, intimista i participativa. Públic i músics en sintonia va passar una molt bona estona al redós de la Font Trobada.\nI.fins aquí la Matinal, no pas la festa, ja que a la tarda continuaven les activitats ara al parc de les Set Fonts de Sant Julià de Vilatorta amb el taller de circ, malabars del reciclatge de Viu i Riu.\nMalabars del reciclatge amb Viu i Riu\nal parc de les Set Fonts\nUn any més s’ha fet coincidir el dia de la Matinal al parc que té lloc a la Font Trobada de Folgueroles amb la festa Viu el parc a Sant Julià de Vilatorta amb un resultat més que satisfactori.\nEnguany la proposta era un taller de circ, però un taller de circ ben especial, ja que tots els estris estan fets amb materials de rebuig. El taller es distribueix en 8 zones independents, segons els malabars que s’hi exerciten. Coordinació, llançament, equilibris, monocicles, bicicletes impossibles, totes aquestes disciplines van poder practicar tots els qui van voler seguir la festa o iniciar-la amb el ritme viu de Viu i Riu.\nAls espais per a les diferents disciplines circenses, viu i Riu i va afegir un espectacle d’animació a càrrec d’un avi cames llargues.\nLa diversitat de públic i d’edats del participants a la festa fa pensar que l’acollida i l’acceptació de la proposta d’enguany ha sigut prou afinada.